
Premierul Marcel Ciolacu afirmă în mesajul transmis sâmbătă, de Ziua Internaţională de Comemorare a Victimelor 
Holocaustului, că angajamentul Guvernului în prevenirea şi combaterea antisemitismului, xenofobiei, radicalizării şi 
discursului care incită la ură rămâne ferm şi asumat pentru ca atrocități ale istoriei, aşa cum a fost Holocaustul, să nu 
se repete vreodată, potrivit news.ro 

"Rana lăsată de Holocaust în mentalul colectiv românesc poate fi tratată doar prin asumare onestă şi promovarea 


adevărului istoric, remedii necesare pentru o ţară democratică şi europeană”, 


ubliniază şeful Executivului. 
Prezentăm integral mesajul premierului Marcel Ciolacu transmis cu ocazia Zilei Internaţionale de Comemorare a 
Victimelor Holocaustului 


"Ziua Internaţională de Comemorare a Victimelor Holocaustului marcată pe 27 ianuarie are o puternică rezonanţă 
istorică, fiind data în care lagărul de concentrare Auschwitz-Birkenau a fost eliberat şi reprezintă, totodată, un memento 
pentru noi toţi, că cea mai cumplită formă de manifestare a antisemitismului nu trebuie să se repete. 

În România, încercările repetate ale legionarilor de intimidare şi excludere a comunităţilor evreieşti din societate s-au 
materializat în acţiuni violente, distructive şi ucigaşe. 

Tot în această perioadă ne amintim de Pogromul de la Bucureşti, un episod tragic al istoriei noastre, în care ura şi 
antisemitismul care au înveninat un întreg sistem şi au generat torturi, sechestrări, omoruri, incendieri şi atacuri asupra 
proprietăţilor şi sinagogilor. 


Toate aceste acţiuni condamnabile, care au avut loc în perioada 21-23 ianuarie 1941, nu au fost unele izolate, ci s-au 


petrecut într-un context mai larg de persecutare a comunităţilor evreieşti din ţara noastră, în care libertăţile şi 
drepturile fundamentale le erau încălcate flagrant. 

Rana lăsată de Holocaust în mentalul colectiv românesc poate fi tratată doar prin asumare onestă şi promovarea 
adevărului istoric, remedii necesare pentru o ţară democratică şi europeană. 

Ne revine obligaţia, faţă de toate victimele inocente care au fost supuse unor atrocități greu de imaginat, de a 
contracara orice formă de negare sau de distorsionare a Holocaustului şi de a promova educaţia, ca mijloc esenţial de 
progres şi de cultivare a toleranţei. Demararea predării disciplinei „Istoria Evreilor. Holocaustul”, obligatorie pentru 
elevii de liceu, a reprezentat un pas important pentru România în vederea stimulării educaţiei despre ceea ce a 
însemnat Holocaustul şi consolidării conştiinţei civice în rândul tinerilor. 

Vizita la Muzeul Memorial al Holocaustului din Statele Unite ale Americii, la sfârşitul anului trecut, mi-a întărit 
convingerea că nu trebuie să uităm vreodată datoria morală de a lupta permanent împotriva puterilor răului. 
Angajamentul Guvernului României în prevenirea şi combaterea antisemitismului, xenofobiei, radicalizării şi discursului 
care incită la ură rămâne ferm şi asumat pentru ca atrocități ale istoriei, aşa cum a fost Holocaustul, să nu se repete 
vreodată”. 


Sursa: lonCoja.ro 


Share on Facebook Tweet Follow us 


